
Ministru kabineta rīkojums Nr. 82
Rīgā 2023. gada 14. februārī (prot. Nr. 8 35. §)
Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
· 1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Ārlietu ministrijai finansējumu 70 000 euro apmērā, lai nodrošinātu iemaksu Apvienoto Nāciju Organizācijas Humāno lietu koordinācijas biroja (OCHA) norādītajā kontā atbalsta sniegšanai Sīrijas Arābu Republikas civiliedzīvotājiem zemestrīces izraisīto seku mazināšanai.
· 2. Ārlietu ministrijai iemaksu šā rīkojuma 1. punktā minētajā kontā veikt no ministrijai piešķirtajiem pagaidu budžeta līdzekļiem, kas paredzēti atbalsta sniegšanai Sīrijas Arābu Republikas civiliedzīvotājiem zemestrīces izraisīto seku mazināšanai. Pēc likuma "Par valsts budžetu 2023. gadam un budžeta ietvaru 2023., 2024. un 2025. gadam" stāšanās spēkā Ārlietu ministrijai iesniegt Finanšu ministrijā pieprasījumu atbilstoši šā rīkojuma 1. punktam.

